kardosdrur/scandi-wiki huggingface dataset:
Rango

Rango er en amerikansk computeranimeret familiewestern instrueret af Gore Verbinski. Rango var en kritikerrost og kommerciel succes, og vandt en Oscar for bedste animationsfilm ved Oscaruddelingen 2012.

Filmen handler om kamæleonen Rango, der ved et tilfælde ender i byen Støv (engelsk Dirt), der har hårdt brug for en sheriff. Den har Johnny Depp, Isla Lang Fisher, Bill Nighy, Abigail Breslin, Alfred Molina, Harry Dean Stanton, Ray Winstone, Timothy Olyphant og Ned Beatty på rollelisten. Den danske synkronisering af filmen har Caspar Phillipson, Pernille Vallentin, Nis Bank-Mikkelsen, Emma Sehested Høeg, Søren Spanning, Peter Zhelder, Steen Rasmussen og Lars Knutzon på rollelisten.

Produktion 
Filmen blev produceret af Nickelodeon Movies, Verbinskis produktionsselskab Blind Vink og Graham Kings GK Films. CGI-animationen blev lavet af Industrial Light & Magic, og blev deres første animationsspillefilmsproduktion. Det er også Verbinskis første animationsfilm. Under stemmeoptagelserne fik skuespillerne kostumer og kulisser, for at "hjælpe dem med at få følelsen af det vilde vesten." Hovedrollen Johnny Depp havde 20 dage til at lægge stemme til Rango Verbinske sagde, at hans forsøg med Rango var at lave en "lille" film, efter hans arbejde med den storslåede Pirates of the Caribbean-trilogi, men at han undervurderede hvor besværlige og tidskrævende arbejdet med animationsfilm er.

Modtagelse 
Rango fik meget positive anmeldelser. Filmen har en rating på 88% på siden Rotten Tomatoes, baseret på 200 anmeldelser. Richard Corliss fra Time Magazine roste filmens "kløgtige humor" og kaldte skuespillerne "fejlfri." Han placerede den senere som en af de 10 bedste film i 2011. Søren Vinterberg fra Politiken gav filmen 5 ud af 6 stjerner, og roste både animationsarbejdet, Hans Zimmers musik, og de danske skuespilleres synkronisering. Henning Høegh fra BT gav filmen fuldt hus med 6 stjerner og kaldte filmen en "super genial tegnefilm." En af de dårligere anmeldelser var Katrine Sommer Boysens i Jyllandsposten, der gav filmen tre ud af seks stjerner, og sagde at "Som genreparodi er ”Rango” ganske underholdende, men plottet er for spinkelt til at udgøre en helstøbt film."

Medvirkende

Referencer

Eksterne henvisninger 
 Officiel hjemmeside
 

Animationsfilm fra USA
Familiefilm fra USA
Westernfilm fra USA
Amerikanske film fra 2011
Oscar for bedste animationsfilm
Dalumcentret

Dalumcentret er et mindre indkøbscenter i Odense-bydelen Dalum. Centret blev indviet 1. november 1989. Centeret har i kommuneplanlægningen status af et bydelscenter.

Bydelscenter Dalum ligger omkring Dalumvej ca. 2 km syd for Odense bymidte. Centerområdet strækker sig ca. 1 km fra Dalumgårdsvej i syd til Faaborgvej i nord. Der boede i alt 22.053 indbyggere inden for Dalumcenterets umiddelbare opland i 2012

Bydelen Dalum havde i 2012 i alt 47 butikker og en årlig omsætning på ca. 375 mio. kr. I Dalum er butikkerne fordelt på tre steder: i og omkring Dalumcenteret, desuden i tilknytning til en Netto-butik nærmere ved Faaborgvej og nær en ny Rema 1000 i den sydligste del af bydelscentret. Dalumcenteret må med sine ca. 11 butikker (herunder Kvickly og Fakta) anses at udgøre tyngdepunktet for detailhandlen i Dalum. 

Med 23 udvalgsvarebutikker (5 beklædnings- og 18 andre udvalgsvareforretninger) er Dalum relativt vel forsynet. Omsætningen inden for udvalgsvarer ligger i 2012 på ca. 114 mio. kr.

Udvikling fra 2007 til 2012 viser en positiv tendens, idet der er tilkommet 4 butikker og omsætningen er vokset med ca. 30 mio. kr. svarende til en fremgang på 8% i løbet af de 5 år. Denne udvikling skyldes, at omsætningen for dagligvarer er steget med ca. 65 mio. kr., mens omsætningen inden for udvalgsvarehandlen er faldet med ca. 30 mio. kr.

Noter

Eksterne henvisninger 
 Dalumcentrets websted
 COWI: Detailhandelseundersøgelse 2012; Odense Kommune 2013 

Indkøbscentre i Odense
Etableret i 1989
Bygninger, konstruktioner og anlæg i Odense Kommune
Bygninger, konstruktioner og anlæg i Odense
Funäsfjällen

Funäsfjällen er et af Sveriges største skisportsområder. Området ligger i vestre Härjedalen og består af stederne Funäsdalen (Funäsdalsberget), Ramundberget, Bruksvallarna, Ljusnedal, Messlingen, Mittådalen, Tännäs (Tännäskröket), Fjällnäs, Hamra, Tänndalsvallen og Tänndalen. Området har gennem årene gennemgået flere navneskifter:
Härjedalsfjäll (1972 – 1988)
Snöriket (1988 – 1988)
Härjedalsfjäll (1988 – 1998)
Funäsdalsfjäll (1999 – 2004)
Destination Funäsdalen (2004 – 2009)
Funäsfjällen (2010 – )

Eksterne henvisninger 
 Funäsfjällen 
 Ramundberget 
 Bruksvallarna 
 Funäsdalsberget 
 Tänndalen 
 Fjällnäs 

Vintersportssteder i Sverige
Bjerge i Sverige
Härjedalen
Yola

Yola er administrationsby i den nigerianske delstat Adamawa. Byen ligger ved det øvre løb af floden Benue og var i det 19. århundrede den vigtigste havneby ved den. Yola blev grundlagt i 1841 og var til briternes besættelse i 1901 hovedstad for Fulaniere. Indbyggertallet lå i 2004 på ca. 88.500 mennesker. Fra 2007 nævnes tal på over 100.000. Dagtemperaturer på over 40 °C er almindelige i den tørre tid.

Yola er nærmest blevet tvillingeby med Jimeta, der ligger ca. 5 km mod nordvest og har omkring 140.000 indbyggere. Nord for byerne ligger Mandara-bjergene og mod syd Shebshi-bjergene med bjerget Dimlang på 2.042 moh. som højeste punkt (kaldes også Vogelspitze  efter den tyske opdagelsesrejsende Eduard Vogel der beskrev det i 1854). Yola er udgangspunkt for ture i Gashaka-Gumpti-nationalparken og til Mambilla-plateauet.

Eksterne kilder og henvisninger 

Byer i Nigeria
Ågård Efterskole

Ågård Efterskole er en efterskole i Ågård. Den startede i 1961 i bygninger, der tidligere havde været brugt til bl.a. højskole. Skolen er løbende udbygget og har nu plads til 138 elever. Skolens værdigrundlag er et grundtvigsk livssyn, hvis overordnede mål er at give de unge mod på tilværelsen og styrke deres selvværd.

Historie 
I 1887 blev Ågård Frimenighed startet af Georg Valdemar Brücker, og i forlængelse af den grundtvigske indflydelse i området blev der naturligt også oprettet friskole, højskole og efterskole.

Ågård Friskole 
Ågård Friskole blev startet i 1898 af pastor Brücker og Poul Lindholm, som især var drivkraften. Den holdt fra starten til i Bertels Hus, indtil friskolen fik sin egen bygning med lærerbolig og skolestuer i 1902. Efter Lindholms tidlige død i 1929 blev han efterfulgt af Thorvald Støvring, hvis hustru Kirstine var sløjdlærer fra Askov Sløjdskole. Støvring rejste i 1957, og de følgende friskoleledere var Niels Birketoft til 1964, Ejvind Sandal til 1972 og endelig Max Piilgaard, som var med til at lukke friskolen i 1974.

Højskole 
I efteråret 1899 begyndte pastor Brücker at holde højskole i Bertels Hus, og året efter blev højskolebygningen på Kirkebakken opført. Højskolen havde meget forskellig søgning indtil 1922, hvor den blev lukket og solgt til havebrugskonsulent Lars Hansen og derefter drevet som havebrugsskole indtil 1928.

Ågård Efterskole 
I 1907 oprettede Poul Lindholm en efterskole i Bertels hus. Omkring 1920 flyttede den ovenpå i friskolen, hvor sidste efterskolehold sluttede i 1937. Fra 1942 blev der afholdt vinterskole for drenge og sommerskole for piger i villaen ”Højbo” lige over for skolen. Forholdene var svære, og i 1946 måtte den skole lukke igen.

Ågård Efterskole, som i starten hed Ågård Ungdomsskole, startede i den nedlagte havebrugsskole 1. maj 1961 med 15 unge piger på et 5-måneders kursus. Skolens første forstanderpar var Elin og Niels Birketoft. De blev i 1964 afløst af Anna Kirstine og Ejvind Sandal. Den første tid var præget af knappe økonomiske midler og ungdomsoprøret, men også af en ukuelig vilje til pædagogisk udvikling og nytænkning inden for elevbolig-byggeri. Det er i denne fase, tanken om at bo i lejligheder blev født. Marion og Max Piilgaard blev skolens tredje forstanderpar 1972-94. I denne periode blev skolen udbygget med bl.a. hal og foredragssal. Tiderne skiftede, og skolen fik en stabil elevtilgang. Kirsten Storgaard og Ole Sørensen blev ansat i 1994 og fortsatte udviklingen af skolen, både på det pædagogiske område og hvad bygningsmassen angår, bl.a. med nyt køkken og ny hal.

Noter

Eksterne kilder/henvisninger 
 Øster Starup Lokalarkiv: De gamle skoler i Starup sogn 
 Skolens hjemmeside

Efterskoler
Etableret i 1961
Bygninger, konstruktioner og anlæg i Vejle Kommune
Rikke Agnete Olsen

Rikke Agnete Olsen, født Clausen (født 18. juni 1939 i Kjellerup) er en dansk historiker, middelalderarkæolog, forfatter og foredragsholder. Olsen har specialiseret sig i borge og middelalderen.

Karriere 
Olsen har været inspektør ved Nationalmuseets middelalderafdeling. Hun har skrevet en række bøger om Danmarks historie, særligt middelalderen, blandt andet Borge i Danmark og bogserien Danmark i Verden (1991-1999). I 1999 udkom hendes bog Da riget var ungt i forbindelse med middelalderåret i Danmark.

Hun var med i Tapetkomplottet, der stod bag ideen om Gobelinerne på Christiansborg.

Privatliv 
Den 21. maj 1971 blev hun gift med Olaf Olsen, der var direktør for Nationalmuseet og Rigsantikvar. De var gift frem til hans død d. 17. november 2015.

Bibliografi 
 1986 Borge i Danmark
 1995 Herre i Norden - så længe det varede
 1998 Riddertid og Romantik
 1999 Da riget var ungt . Forlaget Fremad
 1999 Konge og adel - kroner og katastrofer
 2009 Hunden i historien 
 2011 Danske middelalderborge

Kildeudgivelser 
 Sjællandske krønike (Wormianum 1981)
 Ryd Klosters årbog (Wormianum 1989)
 Jyske krønike (Wormianum 1995)

Artikler 
 Rikke Agnete Olsen: "Borgen bygges" (kronik i Skalk 1980, nr 2, s. 18-27)

Eksterne henvisnigner 
 Rikke Olsen, KVINFO.

Noter 

Historikere fra Danmark
Personer i Dansk Kvindebiografisk Leksikon
Museumsfolk fra Danmark
Faglitterære forfattere fra Danmark
Dansksprogede forfattere fra Danmark
Modtagere af Ole Haslunds Kunstnerfonds legat
FN's Global Compact

FN's Global Compact blev introduceret i 1999 af FN. Det er et sæt retningslinjer for virksomheders brug af samfundsansvar. Virksomheder behøver ikke at følge retningslinjerne, men de kan dog vælge at formelt tilslutte sig dem. Hvis en virksomhed har tilsluttet sig Global Compact skal den årligt rapportere, hvordan de ti principper er blevet implementeret i virksomheden. I Danmark er det lovpligtigt for virksomheden at informere om brugen af CSR. Dette gøres sædvanligvis i årsrapporten, men kan også laves i en særskilt rapport.

FN’s Generalsekretær Ban Ki-moon udpegede 25. juni 2015 tidligere koncerndirektør i Novo Nordisk Lise Kingo som ny direktør .

De ti principper 
Global Compacts ti principper er delt op i fire hovedgrupper. Disse er menneskerettigheder, arbejdstagerrettigheder, miljø og anti-korruption. Menneskerettigheds-princippet stammer fra FN's menneskerettighedserklæring fra 1948. Arbejdstagerrettighederne har baggrund i ILOs Erklæring om Grundlæggende Arbejdstagerrettigheder fra 1998.
Miljødelen har baggrund i Agenda 21 fra Rio-konferencen i 1992. Anti-korruptionsprincippet har baggrund i FNs Konvention mod Korruption fra 1996.

 Virksomheden bør støtte og respektere beskyttelsen af internationalt erklærede menneskerettigheder, og
 sikre, at den ikke medvirker til krænkelse af menneskerettighederne.
 Virksomheden bør opretholde foreningsfrihed og effektivt anerkende retten til kollektiv forhandling,
 støtte udryddelsen af alle former for tvangsarbejde,
 støtte effektiv afskaffelse af børnearbejde, og
 afskaffe diskrimination i relation til arbejds- og ansættelsesforhold.
 Virksomheden bør støtte en forsigtighedstilgang til miljømæssige udfordringer,
 tage initiativ til at fremme en større miljømæssig ansvarlighed, og
 opfordre til udvikling og spredning af miljøvenlige teknologier.
 Virksomheden bør modarbejde alle former for korruption, herunder afpresning og bestikkelse.

Eksterne kilder og henvisninger 

 FN's Global Compact 

Global Compact
Handel
Miljø og samfund
Erhvervsøkonomi
Virksomhedsstrategi
Erhvervsliv
DM i håndbold 1958-59 (mænd)

Danmarksmesterskabet i håndbold for mænd 1958–59 var det 23. Danmarksmesterskab i håndbold for mænd afholdt af Dansk Håndbold. Mesterskabet blev afviklet som en landsdækkende liga (1. division) bestående af tolv hold, der spillede dobbeltturnering alle-mod-alle. 

Turneringen blev vundet af AGF, som dermed vandt mesterskabet for anden gang – første gang var i 1957. Århusianerne vandt mesterskabet med fire points forspring til de forsvarende mestre fra Helsingør IF, mens bronzemedaljerne blev vundet af Århus KFUM.

AGF's guldhold bestod af Leif Gelvad, Ole Raundal, Gustav Wolder, Poul Michelsen, Jørgen Lundby, Poul Locht, Jørgen Hahn, Bent Meng, Ole Worm og John Steenberg.

Danmarksturneringen 

Sæsonen 1958-59 var den 13. sæson i Danmarksturneringen i håndbold, og den bestod af tre divisioner på to niveauer med i alt 36 hold.

1. division 
Sæsonen 1958-59 var den 13. sæson i 1. division. De tolv hold spillede en dobbeltturnering alle-mod-alle om Danmarksmesterskabet, og de to lavest placerede hold rykkede ned i 2. division.

2. division 
Sæsonen 1958-59 var den syvende sæson i 2. division, og de 24 hold var inddelt i to geografisk opdelte puljer a 12 hold, som hver spillede en enkeltturnering alle-mod-alle. De to bedst placerede hold i hver pulje gik videre til kampene om to oprykningspladser til 1. division.

Oprykningskampe 

Oprykningskampene havde deltagelse af de to bedst placerede hold i hver 2. divisionspulje, og holdene spillede om to oprykningspladser til 1. division. Oprykningspladserne gik til de to puljevindere, Teestrup GIF Fremad og Svendborg HK.

Kilder / eksterne henvisninger 
 Dansk Håndbold Forbund
 HVEM HVAD HVOR 1960

Noter 

Håndbold i 1958
Håndbold i 1959
DM i håndbold (mænd)
Messefald

Ved messefald forstås aflysning af en bebudet gudstjeneste fordi præsten får forfald eller menigheden ikke dukker op. Tidligere har man ved præstens afbud afholdt en såkaldt messefaldstjeneste, hvor en anden (f.eks. kirkesanger, degn eller klokker) anførte gudstjenesten og udførte evt. lysninger.

Messefaldsdiskussionen i Danmark
2009-12 har der i Danmark været en diskussion af messefald i Folkekirken.

Kilder

Liturgi
Calixtus-katakomberne

Calixtus-katakomberne på Via Appia er den ældste af de 60 forskellige katakomber, der findes i Rom. De omfatter ca. 20 kilometer gange med gravnicher.
De er navngivet efter pave Callistus 1. (Calixtus), der var pave af Rom omkring 217-222.

De tidligste kristne blev begravet på hedenske gravpladser, men når man ønskede egne gravpladser, var det dels, fordi man dyrkede forestillingen om de dødes opstandelse på dommedag. Her ønskede man at være sammen med trosfæller og ikke mindst i nærheden af martyrer og helgener, hvis hellighed kunne lette opstandelsen for den enkelte. Dels hang det sammen med, at kristendommen var en forfulgt religion i Romerriget frem til 313. Man ønskede at kunne dyrke sin tro afsides og diskret, og katakomberne har også været et sted, hvor der er blevet holdt gudstjeneste og fejret nadver.

Frem til goternes og vandalernes invasion af Rom i folkevandringstiden var katakomberne valfartssteder for de helgener, der lå begravet her, men pga. de hærgende vandaler blev relikvierne flyttet ind til byen, og katakomberne mistede deres betydning frem til slutningen af 1800-tallet, hvor arkæologer genopdagede dem.

Inde i Calixtus-katakomberne kan der ses "det lille Vatikan", som er et begravelsessted for ni paver, som er blevet udvidet til at rum for gudstjeneste, og desuden er der en krypt, hvor Sankt Cæcilia var begravet. Her ses også gravstenen efter pave Lucius 1., hvis kranium mentes at blive opbevaret i Roskilde Domkirke, før den kom til Sankt Ansgars Kirke i København. Hovedskallen er dog senere blevet afsløret som et falsum.

Ud over oplevelsen af at gå igennem de lange gange med de mange gravnicher, er katakomberne et godt sted for at få et indtryk af den tidligere kristne kunst og dens motiver. De tidlige kristne brugte mange symboler og enkle motiver. Dels var det, fordi motiverne var som et kodesprog, der kun var kendt for en inderkreds – et værn mod forfølgelserne, og dels gjorde de enkle motiver det også muligt for almindelige mennesker at eftergøre motiverne, fx på familiemedlemmers grave i katakomberne.
Nogle af de vigtigste motiver er:
 Den gode hyrde med et lam omkring skuldrene – et symbol for Kristus.
 Χ (chi) og Ρ (rho) – monogram for Kristus på græsk.
 Α (alfa) og Ω (omega) – Kristus som begyndelsen og enden.
 Fisken – fra græsk Ichthys – "Jesus Kristus, Guds søn, frelser".
 Duen med en olivengren – sjælen, der finder frelse og guddommelig fred (Noa).
 Fugl Fønix, der rejser sig af asken.

Henvisninger

Eksterne kilder og henvisninger 

 Reardon, Wendy J. 2004. The Deaths of the Popes. Macfarland & Company, Inc. 
 Carragáin, Éamonn Ó; Neuman de Vegvar, Carol L. (2007). Roma felix: formation and reflections of medieval Rome. Ashgate Publishing, Ltd.. pp. 59. . Retrieved May 26, 2009.

Antikke bygninger i Rom
Kristendom i antikken
Begravelsespladser
Wolf Vostell

Wolf Vostell (født 14. oktober 1932 i Leverkusen, død 3. april 1998 i Berlin) var en tysk maler og skulptør.

Galleri

Eksterne henvisninger 

 Fotos/Videos Wolf Vostell
 Museo Vostell Malpartida

Personer fra Leverkusen
Malere fra Tyskland
Kunstnere fra Tyskland
Skulptører fra Tyskland
Tyskere i 1900-tallet
Rocky Ground

"Rocky Ground" er en sang skrevet og indspillet af den amerikanske musiker Bruce Springsteen. Det er den anden single fra hans album, Wrecking Ball og vil blive udgivet som en 7" single den 21. april 2012.

Sangen fik sin live-debut den 9. marts 2012 under en Springsteen og E Street Band koncert i Apollo Theatre.

Lyrik og musik 
Sangen er tung med et religiøst tema og har et gospel kor på. Sanger, Michelle Moore synger kor samtidig med hun rapper, hvilket er Springsteens første sang med rapmusik.

Trackliste 
 "Rocky Ground: 4:40
 "The Promise (live from the Carousel, Ashbury Park)": 5:59

Referencer 

Bruce Springsteen-sange
Singler fra 2012
Wasabröd

Wasabröd AB er en svensk fødevarevirksomhed. Siden 1999 har virksomheden været ejet af den italienske fødevarevirksomhed Barilla. Virksomheden er verdens største producent af knækbrød.

Wasa sælger knækbrød og andre bageriprodukter i 40 lande, blandt andre i Skandinavien, Tyskland, Frankrig, Italien og USA. Wasa havde længe tre bagerier beliggende i Filipstad i Sverige, Hamar i Norge og Celle i [Tyskland]. I 2010 blev al produktion flyttet fra fabrikken i Hamar til fabrikken i Fillipstad. Virksomhedens marketingskontor ligger i Stockholm.

Historie 
Virksomheden blev grundlagt i Skellefteå i 1919 af Karl Edvard Lundström, under navnet AB Skellefteå Spisbrödsfabrik. I 1931 blev virksomheden flyttet til Filipstad og i 1957 skiftede man navn til AB Wasa Spisbrödsfabrik, i 1964 blev navnet ændret igen, denne gang til Wasabröd AB. Navnet Wasa stammer fra adelsslægten Vasa. I 1967 blev virksomheden fusioneret med Borden Foods i New York og dannede OLW (Old London Wasa) efter Bordens fabrik som hed Old London. I 1982 blev virksomheden solgt til schweiziske Sandoz (senere blev den en del af virksomheden Novartis). I 1999 blev Wasabröd solgt til den italienske fødevarevirksomhed Barilla.

Eksterne henvisninger 
 Wasabröds websted 

Fødevarevirksomheder fra Sverige
Fødevaremærker
Etableret i 1919
Filipstad
Virksomheder i Stockholm
Bagerier
Resistance Pro

Resistance Pro er en amerikansk wrestlingorganisation, der i 2011 blev startet af Billy Corgan fra rockbandet Smashing Pumpkins og brødrene Jacque og Gabe Baron.

Resistance Pro afviklede Black Friday, organisations første show, i november 2011 i Chicago, USA, hvor 22 indie-wrestlere deltog, heriblandt Harry Smith, Raven og Cheerleader Melissa.

Samtidig har Smashing Pumpkins-frontmand og Resistance Pro-promotor Billy Corgan iværksat et program, der skal sætte fokus på bekæmpelsen af hjernerystelser. Det betyder, at der er læger, der tjekker wrestlerne både før og efter hvert show. Endvidere er der enkelte wrestling-greb, der er blevet forbudt i organisationen. Således er wrestlerne i Billy Corgans wrestlingorganisation de første, der følger råd fra Sports Legacy Institute (SLI). 

Under showet Black Friday blev den første kvindelige mester kåret. Det var Melanie Cruise, der løb med titlen. Selv om Smashing Pumpkins var på turné i Europa (heriblandt en koncert i København), så Billy Corgan showet direkte via Skype. 

Harry Smith vandt mændenes titel ved det andet Resistance Pro-show i januar 2012. Det tredje show fandt sted i februar, hvor den regerende mester Harry Smith med succes forsvarede sin titel mod den tidligere verdensmester Rhino. I kampen satte den tidligere ECW-wrestler sit gamle ECW-bælte op imod Harry Smiths sværvægtstitel. Derudover deltog et af wrestlingindustriens mest succesrige tagteams, The Rock n' Roll Express (Ricky Morton og Robert Gibson) også i showet. 

Wrestling i USA
Smashing Pumpkins
Organisationer fra USA
Etableret i 2011
Håndboldklubben 1937

Håndboldklubben 1937 (H 37) var en håndboldklub fra København, der eksisterede i perioden 1937-88.

H 37 blev stiftet den 13. april 1937 af brødrene Ejner og Henning Olsen, og den oprindelige spilledragt bestod af røde trøjer og blå bukser. Om sommeren blev der spillet udendørs håndbold i Ryparken og i Fælledparken, mens indendørs håndbold blev spillet i Idrætshuset og i Kastellets gymnastiksal.

I 1943 blev klubben splittet. En række medlemmer, herunder medstifteren Ejner Olsen, meldte sig ud og stiftede i stedet Østerbro Håndboldklub (ØH). I 1951 vendte ØH's medlemmer tilbage, idet de to foreninger besluttede at fusionere.

I 1988 fusionerede klubben med Boldklubben Borgerdyd under dannelse af Håndboldklubben BB/H 37, som året efter skiftede navn til Østerbro Håndboldklub (ØHK). I 1992 fusionerede ØHK med KH under dannelse af KH/ØHK.

Kilder 
 H 37 – en gammel traditionsrig håndboldklub på Østerbro i København
 Børge Hansen, Richard L. Christensen: H 37 – rids af en klubs historie

Håndboldklubber i Danmark
Etableret i 1937
Ophørt i 1988
Sportsklubber i København
Arrian

Arrian (egtl. Lucius Flavius Arrianus) (ca. 86-160) var en romersk historiker og filosof af græsk oprindelse. Hans historiske værker er skrevet på attisk græsk, mens hans filosofiske skrifter er skrevet på koine.

Han er mest kendt for sit værk Alexandrou Anabasis (Alexanders bedrifter), som er en af de vigtigste kilder til Alexander den Stores liv. Værket bygger på flere kilder fra Alexanders samtid bl.a. Callisthenes' tabte værk og Ptolemaios Soters biografi om Alexander.  Han har også skrevet Enchiridion, en kort oversigt over Epiktets stoiske filosofi. Arrian er senest oversat til dansk af Martin Clarentius Gertz i 1915.

Kilder 
 Om Arrian på livius.org 
 Alexandri Anabasis

Forfattere fra antikkens Grækenland
Historikere fra Romerriget
Nicolaj Madsen

Nicolaj Madsen (født 16. juli 1988) er en dansk professionel fodboldspiller, der fra august 2017 spiller for Vejle Boldklub.

Karriere 
Den 30. maj 2017 blev det offentliggjort, at Nicolaj Madsen skiftede til 1. divisionsklubben Vejle Boldklub, hvor han skrev under på en toårig kontrakt.

Hæder

Individuelt 
Månedens Superligaspiller, marts 2016

Referencer

Eksterne henvisninger 
 Nicolaj Madsen  på hbkoge.dk

Fodboldspillere fra Danmark
Fodboldspillere fra Herfølge Boldklub
Fodboldspillere fra HB Køge
Fodboldspillere fra SønderjyskE
Erik Jacobsen (teaterdirektør)

Erik Jacobsen (født 24. april 1953 i Otterup) er en dansk embedsmand. Han har været departementschef i Miljøministeriet, departementschef i Kulturministeriet og fra 2007 til 2013 teaterdirektør for Det Kongelige Teater.
Han er formand for bestyrelsen for Roskilde Universitet, 
og medlem af Tilsynet med Efterretningstjenesterne.

Han er søn af regionschef Helge Jacobsen og hustru Eli f. Hansen og blev cand.scient.pol. fra Aarhus Universitet 1980.

Jacobsen blev i 2007 Kommandør af Dannebrogordenen.

Henvisninger

Eksterne henvisninger 
 "Populært valg af ny chef for Det Kgl. Teater" (Information 8. oktober 2007) 
 "Oprør på Det Kgl. Teater" (Morgenavisen Jyllandsposten 4. marts 2012) 

Det Kongelige Teaters direktører
Departementschefer i Miljøministeriet
Personer i Kraks Blå Bog
Personer fra Otterup
Danskere i 1900-tallet
Danskere i 2000-tallet
Kommandører af Dannebrog
Politologer fra Danmark
Departementschefer i Kulturministeriet